'n Muurskildery ter ere van die sanger in sy geboortestad Montreal. In September 2019 is 'n Leonard Cohen-bronsstandbeeld - die eerste ter wêreld - in die Litause hoofstad Vilnius onthul. Cohen is volgens die burgemeester van Vilnius, Remigijus Simasius, uitgenooi om die geboorteland van sy moeder met sy eie oë te sien, maar het geskroom om 'n besoek aan Litaue te bring
Cohen is op 21 September 1934 in Westmount, 'n Engelssprekende voorstad van Montreal, Quebec, in 'n Joodse middelklasgesin gebore. Sy ma, Marsha (Masha) Klonitsky, 'n boorling van Kaunas, was die dogter van 'n Talmoediese skrywer van Litaus-Joodse afkoms, Rabbi Solomon Klonitsky. Sy oupa aan vaderskant, wat saam met sy gesin in 1927 uit Pole na Kanada geïmmigreer het, was die stigterspresident van die Kanadese Joodse Kongres.
Sy pa, Nathan Cohen, die eienaar van 'n betreklik groot klerebesigheid, is oorlede toe Cohen nege jaar oud was. Die Cohens was aanhangers van Ortodokse Judaïsme, 'n stroming binne die Joodse godsdiens waarin tradisie en 'n streng onderhouding van die Wet van Moses sentraal staan, en lede van die Shaar Hashomayim-kongregasie, 'n Joodse Asjkenasi-gemeente in Westmount waarmee Cohen gedurende sy gehele lewe bande gehandhaaf het.
Hy is op 7 November 2016 in Los Angeles in die Verenigde State oorlede. Sy vyftiende ateljee-album Thanks for the Dance met nege nuwe liedere, waaraan Leonard Cohen voor sy afsterwe nog gewerk het en wat deur sy seun Adam voltooi is, sal op 22 November 2019 postuum vrygestel word.
↑ euronews, 11 September 2019: Leonard Cohen: Statue of late singer-songwriter unveiled in Vilnius, Lithuania. Besoek op 21 November 2019
Ontsluit van "https://af.wikipedia.org/w/index.php?title=Leonard_Cohen&oldid=2077400"
Die bladsy is laas op 21 November 2019 om 19:22 bygewerk.